Κέλβιν Κίπτουμ

Ο Κέλβιν Κίπτουμ (Kelvin Kiptum, 2 Δεκεμβρίου 1999 - 11 Φεβρουαρίου 2024) ήταν Κενυάτης δρομέας μεγάλων αποστάσεων. Στις 8 Οκτωβρίου 2023 νίκησε στον Μαραθώνιο του Σικάγου με χρόνο 2ω 00:35, σημειώνοντας νέο παγκόσμιο ρεκόρ στον μαραθώνιο.

 Βιογραφία 
Ο Κέλβιν Κίπτουμ γεννήθηκε σε αγροτική οικογένεια κοντά στο Καπταγκάτ (Kaptagat) και μεγάλωσε στο χωριό Τσεπσάμο. Ενώ βοσκούσε το κοπάδι της οικογένειάς του στο δάσος, εξασκούνταν στο τρέξιμο. Λέγεται επίσης ότι προπονούνταν στο ίδιο δάσος αργότερα στην καριέρα του. Σε ηλικία 13 ετών πήρε μέρος για πρώτη φορά στον ημιμαραθώνιο Family Bankστο Ελντορέτ και ήρθε 10ος. Ένα χρόνο αργότερα τερμάτισε 12ος. Έγινε πραγματικά γνωστός το 2018 αφού κέρδισε τον ημιμαραθώνιο Family Bank  (τότε χωρίς προπονητή).

Ο Κίπτουμ απέκτησε την πρώτη του διεθνή εμπειρία τον Μάρτιο του 2019 όταν έτρεξε στον ημιμαραθώνιο της Λισαβόνας, όπου τερμάτισε πέμπτος με χρόνο 59:54. Τον Δεκέμβριο του 2020, με χρόνο 58:42 σημείωσε νέο προσωπικό ρεκόρ, τερματίζοντας έκτος στον ημιμαραθώνιο της Βαλένθια. Τον Νοέμβριο του 2019 αγωνίστηκε στον ημιμαραθώνιο Κας στο Ελντορέτ, όπου κέρδισε τον Τσαρλς Γιοσέι, προηγούμενο νικητή του Μαραθωνίου του Μύνστερ.

Στις 4 Δεκεμβρίου 2022, σε ηλικία 23 ετών, έκανε έκπληξη στο ντεμπούτο του σε Μαραθώνιο, κερδίζοντας  τον Μαραθώνιο της Βαλένθια. Με γρήγορο δεύτερο ημίχρονο σε 60:15, πέτυχε τον τέταρτο ταχύτερο χρόνο μαραθωνίου στην ιστορία με 2:01:53. Μετά τον κάτοχο του παγκόσμιου ρεκόρ Ελιούντ Κιπτσόγκε (2:01:09 και 2:01:39) και Κενενίσα Μπεκέλε (2:01:41), ο Κίπτουμ έγινε ο τρίτος δρομέας που τερμάτισε κάτω από τις δύο ώρες και 2 λεπτά. Ο χρόνος νίκης του ήταν το ταχύτερο ντεμπούτο σε μαραθώνιο που επετεύχθη ποτέ, ξεπερνώντας το ρεκόρ του στη Βαλένθια για περισσότερο από ένα λεπτόDebütant Kelvin Kiptum nur 44 Sekunden hinter Weltrekord von Eliud Kipchoge. In: spiegel.de. Valencia Marathon 2022 Results. In: watchathletics..

Στις 23 Απριλίου 2023, ο Κίπτουμ πανηγύρισε τη δεύτερη νίκη του στο δεύτερο μαραθώνιό του. Κέρδισε τον Μαραθώνιο του Λονδίνου 2023 με νέο ρεκόρ 2:01:25. Ο Κίπτουμ ολοκλήρωσε το δεύτερο ημίχρονο της διαδρομής σε 59:45 λεπτά. Ήταν ο πρώτος δρομέας που έτρεξε το δεύτερο μισό ενός μαραθωνίου σε λιγότερο από μία ώρα και έτυχε της προσοχής καθώς ακολούθησε αυτή την τακτική και στους τρεις μαραθώνιους της καριέρας του. 

Στις 8 Οκτωβρίου 2023, ο Κίπτουμ πέτυχε νέο παγκόσμιο ρεκόρ μαραθωνίου στο Σικάγο με χρόνο 2:00:35. Ο χρόνος του στα μισά της διαδρομής ήταν 1:00:48Results: Marathon. In: chicagomarathon.com, 2023.. Τον Οκτώβριο του 2023 ήταν ένας από τους έντεκα αθλητές που προτάθηκαν για το βραβείο του Αθλητή της Χρονιάς 2023, το οποίο και κέρδισε στην κατηγορία του.

Στις 11 Φεβρουαρίου 2024, σε ηλικία 24 ετών, ο Κίπτουμ σκοτώθηκε μαζί με τον γεννημένο στη Ρουάντα προπονητή του Gervais Hakizimana σε τροχαίο δυστύχημα σε έναν δρόμο μεταξύ Ελντορέτ και Καπταγκάτ στη δυτική Κένυα.

 Παραπομπές 

Κατηγορία:Μαραθωνοδρόμοι
Κατηγορία:Δρομείς μεγάλων αποστάσεων 
Κατηγορία:Κενυάτες αθλητές του στίβου